Волф Вондрачек
Последна спирка

Превод от немски: Венцеслав Константинов, —

chitanka.info

Стоях на автобусната спирка

и чаках;

а когато автобусът дойде, качих се

и пак зачаках.

Пред мен едно момиче се притискаше в момчето си

и понеже нямаше какво да правя, гледах ги —

тя висеше на врата му и понякога поглеждаше

назад към мене, аз пък гледах нея.

Стоях в автобуса, люшках се от крак на крак по пътя

и за нищо не мислех;

по някое време слязох, тръгнах към къщи

и си казах

„Нищо не прави един мъж така самотен

както тихият смях в ухото на друг.“

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.